Balatonszentgyörgy állomása négy vonallal csomópont, ennél fogva elég forgalmasnak számít. Az állomás fényjelzőkkel biztosított, motoros állítású kitérőkkel, mindkét végén fény- és félsorompós útátjáró van. Az első vágány, eltérően sok más állomástól, alkalmas vonatfogadásra és magasperon is épült mellette. Szintén van magasperon a második és a harmadik vágány között is. Az első és a második vágány közé kerítést húztak. Iparvágány kiágazás is van, ami egészen a telep kapujáig villamosított.

Valamikor a közelmúltban átépítették az állomást. A harmadik vágány a kijárattól jobbra egy csonkavágány lett, ahonnan helyi személyvonatok indulnak. A komoly teherforgalomra utal, hogy vágányhídmérleg, homlokrakodó és

közúti mérleg is található az állomáson.

Az állomásépület falán emléktáblát helyeztek el a vonal alapításának 140. évfordulója alkalmából.